কোটা সংস্কার আন্দোলনকারীদের ওপর হামলা গ্রেপ্তার ও নির্যাতনের প্রতিবাদে গতকাল শুক্রবার জাতীয় প্রেসক্লাবের সামনে উদ্বিগ্ন অভিভাবক ও নাগরিক সমাজের ব্যানারে আয়োজিত সমাবেশে এভাবেই নিজের ছেলের কথা বলছিলেন নুরুলের বাবা ইদরিস হাওলাদার। এক পর্যায়ে কান্নায় ভেঙে পড়েন তিনি। হামলাকারীদের বিচার ও গ্রেপ্তার ছাত্রনেতাদের মুক্তি দাবি করে সমাবেশে বক্তব্য দেন, জাহাঙ্গীরনগর বিশ্ববিদ্যালয়ের অধ্যাপক ও অর্থনীতিবিদ আনু মোহাম্মদ, ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগের অধ্যাপক ফাহমিদুল হক, লেখক ও নৃবিজ্ঞানী রেহনুমা আহমেদ, সুপ্রিম কোর্টের আইনজীবী হাসনাত কাইয়ুম, ব্যারিস্টার জ্যোতির্ময় বড়ুয়া প্রমুখ।